Käisime:  - Pärnus. Rand, mänguväljak, kohvik.  - Lemmes ja Kablis. Rand, grill, rand, pannkoogid, rand...  - Lätis. Tõsi, vaid korraks ja ühe jalaga.  - Luitemaa Tornimäe tornis.  - uuesti Pärnus. Rand, mänguväljak, kohvik.    Lapsed seltsisid kohalikega (5a ja 2a), mürasid nendega vees, korjasid mustikaid, mängisid liivakastis keerukaid mänge ja olid üldiselt head (**) (***). Ilm oli kõik päevad õhk-30 / vesi-25 / mõnusa pilvealuse päiksega. Ilmateade oli luband vihma ja külma - õnneks me ei uskund seda lora.    Tore, kui on sõpru, kes  võõrustada viitsivad!    *) Omaette küsimus, et kas see on nüüd LÕUNA- või LÄÄNE-Eesti. Minusugune pealinlane ei tee vahet; "kõik Mäo ristist lõunasse on Mägi-Eesti ja kõik Võidujooksu Statoilist ida poole on Venemaa". Ja kaardil on Pärnu Tallinnast otse lõuna pool. Aga mingid geograafias nõrgad tüübid seletavad, et "lõuna" tähendavat Võru- ja Valgamaad, see mereäärne kant olla hoopis Lääne-Eesti.    **) Kui mul tuleb hea tuju, siis ma kirjutan selle "üldiselt head lapsed" kohta kilomeetri hala.  Üldistades võib öelda, et I&A on head siis ja ainult siis, kui neil on lisaks meie seltskonnale veel keegi. Meiega on aga Alo võimatult viril ja Iida lõputult õel. Ja see tüütab ja väsitab meid hirmsal kombel. Õhtul pärast reisi istusime Katiga nukralt maha ja vaatasime nõutult üksteist: kas me tahame veel kunagi nende kahe koletisega reisile minna? Hetke arvamus on, et kahega korraga - ei iial. Aga eks näis...    ***) Ove oli malbus ise. Vaid rannas oli tal raske, no palav noh. Aga muidu on  ta'ga reisida üsna lust.